als_Latn dik_Latn sag_Latn
Asport – Ëndrra e britanikëve për të fituar medaljen e artë në terrenet e Wimbledonet më në fund u realizua.
I adhuruari i tyre, skocezi Andy Murrey ia doli të mposhtë tenistin nr. 1 në botë, zviceranin Roger Federer, me rezultat të thellë prej 3:0 në sete (6:2, 6:1 dhe 6:4). Në turneun olimpik të tenisit vetëm ndeshja finale e meshkujve është luajtur në tre sete të fituar. Pra, Federerit i mbeti të ngushëllohet me medaljen e argjendtë në turneun olimpik në tenis, gjë që për të është suskes, pasi deri tashti në asnjë olimpiadë nuk kishte arritur të plasohej në finale.
Ndërkaq, në luftë për vendin e tretë, përkatësisht medaljen e bronztë, argjentinasi Juan del Potro mposhti serbin Novak Gjokoviq, nga i cili fqinjët tanë veriorë kanë shpresuar t’iu sjellë të paktën medaljen e argjendtë. Por tenisti argjentinas ishte më i mirë dhe e fitoi duelin në dy sete 7:5 dhe 6:4.
You must be logged in to post a comment Login
als_Latn als_Latn als_Latn eng_Latn